**נושאים מוצעים לסמינר בן יומיים**

**העצמי הרווי (Saturated Self) ופרדוקס הבחירה**

מפגש זה יתמקד בהזדמנויות ובאתגרים החברתיים והפסיכולוגיים הקשורים בבגירים צעירים ובגישות חינוכיות עדכניות הקשורות בתהליך פיתוח הזהות בקבוצה דמוגרפית זו. במהלך הסמינר יאותגרו המשתתפים לפתח את החזון החינוכי האישי שלהם ולהעצים את תחושת סוכנות האישית שלהם.

**הפדגוגיה של הקונפליקט**

מפגש זה יתמקד בגישה פדגוגית ייחודית המשמשת כיסוד ליבה בחינוך המציב את הלומד במרכז ושחוקרת בפרט כיצד שימוש מכוון בקונפליקט מניע לומדים לגלות ולחקור ערכים החשובים להם, בעיקר כשיטה לחקירת זהות. לצד החשיפה למסגרת זו, הסמינר כולל גם סדנאות יישומיות למקום העבודה המונחות על-ידי עמיתים.

**משתני היוזמה**

מה הופך יוזמה למוצלחת? מה הופך פעולה לאקטיבית? סמינר זה בוחן שימוש בחינוך חוויתי מוטמע ובמהלכו מוצג טווח של מתודולוגיות המבטיחות את הצלחתו. בסמינר זה יעסקו המשתתפים בתהליך ניסויי אינטנסיבי ובכך יתאפשר להם ליישם את אשר למדו ולקבל תמיכה ומשוב מעמיתיהם.

**יסודות החינוך היהודי החוויתי**

מפגש זה מציג בפני המשתתפים מסגרות ופדגוגיות מרכזיות בחינוך יהודי החוויתי ומדגים כיצד, באמצעות הדגשת ערכים יהודים, הן מקדמות חינוך המציב את הלומד במרכז. באמצעות דיונים קבוצתיים ולמידת עמיתים, מציב המפגש את השיטה הרפלקטיבית במרכז ומאפשר למשתתפים להתמקד בפיתוח חזון אישי ומשותף לעבודתם.

**הטיפולוגיה של הפעולות**

מה הופך פעולה לאקטיבית? מפגש זה מציג בפני הלומדים מתודולוגיות הייחודיות לחינוך החוויתי, ובייחוד את טיפולוגית הפעולות בת 17 הנקודות—מסגרת המתמקדת באופן שבו עיצוב מחדש של הסביבה, גישה לאינטליגנציות וגירוי החושים עשויים להשפיע על צמיחת הלומדים. לצד התיאוריות הללו, יאפשר הסמינר למשתתפים לדון באופנים שבהם ניתן ליישם את התיאוריות בעבודתם.

**התנסויות ועצמת החוויה**

מפגש זה יציג בפני המשתתפים את מודל Dale-Cone of Experience – תיאוריה וכלי אשר יאפשרו להם לסווג, לנווט וליצור חוויות למידה קונקרטיות ומופשטות באמצעות גישה לראש, ללב ולידיים. במרכזו של הסמינר מתקיים תהליך ניסויי אינטנסיבי המעניק למשתתפים הזדמנות ליצור יחד תכניות חינוכיות המבוססות על הלמידה תוך קבלת תמיכה ומשוב מעמיתים.

**חזון חינוכי יהודי אישי**

איך נוכל לגשת אל החכמה היהודית שתסייע לנו לפתח ולנסח חזון חינוכי אישי? כמחנכים, כאשר אנו מתבקשים להצביע על המאפיינים היהודיים בתכניות הלימוד היהודיות שלנו, אנו לרוב מתקשים לעשות זאת בצורה בהירה. סמינר זה מזמין את המחנכים לחקור פרדיגמות בפיתוח זהות, ומעניק גישה לחכמה היהודית שמאפשרת למשתתפים ליצור באופן אישי ובאופן משותף 'חזון חינוכי יהודי אישי' שעשוי להנחות אותם בעבודתם.